Kani waa maqaal ku saabsan wadanada la isku yidhaahdo Kaariibiyaanka. Qoraal ku saabsan dadkii asal ahaan loogu tegay Kaaribiyaanka fiiri Dadka Kaaribiyaanka. Maqaal ku saabsan biyaha badaha ku hareersan fiiri Bada Kaaribiyaanka. Kaaribiyaan (ingiriis: Caribbean, /ɨˈbiːən/ ama /rɪbiən/; Isbaanish: Karibe; Dhatj: Caraïben ama Caraïben; af Hindi: कैरिबियन "Kairibiyana"; ; Carabi: الكاريبي) waa gobol ka kooban bada Kaaribiyaanka, gasiiradaha ku wareegsan (oo qaarkood soo gaadhaan ilaa waqooyiga Badweynta Atlaantik), iyo xeebaha bilicsan ee ku caanka ah gobolkaasi. Gobolkani wuxuu dhacaa koonfurbari gacanka Mebsiko, koonfurta Maraykanka, bariga Bartamaha Ameerika iyo waqooyiga Koonfur Ameerika. Dhinaca kale, deegaanada Kaaribiyaanku waxay ka kooban yihiin in ka badan 700 gasiiradood, kuwaas oo qaarkood aad u waaweyn yihiin ayagoo ah hal wadan halka kuwo kale yaryar yihiin. Marka la tixraacayo siyaasada juquraafiga caalamka ayaa gasiiradaha Kaariibiyaanka lagu tiriyaa gobol ka mid ah Waqooyiga Ameerika; waxaana loo nidaamiyaa boqortooyooyin yaryar, deegaano ku tiirsan dowlado ka fog iyo maamulo hoose. Bilicda gasiiradaha, cimilada diiran sanadkoo dhan, biyaha xeebaha oo aad u qurux badan darteed ayaa gobolka Kaaribiyaanku aad ugu caan baxay dalxiiska iyo booqashada tamashlaha ah.